INFORMAŢII PRIVIND FUNCŢIONAREA ŞCOLILOR ŞI A UNITĂŢILOR ŞCOLARE ÎNCEPÂND CU DATA DE 27 FEBRUARIE 2021

**În contextul situaţiei epidemiologice grave actuale, la şedinţa din 26 februarie 2021, guvernul a adoptat alte modificări privind funcţionarea şcolilor şi a unităţilor şcolare începând cu data de 27 februarie 2021.**

**Ministerul Educaţiei, Tineretului şi Sportului informează că, în contextul situaţiei epidemiologice nefavorabile, la data de 26 februarie 2021, Guvernul Republicii Cehe a adoptat măsura restrictivă nr. 200 (disponibilă**[**AICI**](https://apps.odok.cz/attachment/-/down/IHOABYLUNSGM)**) care, pe lângă măsurile existente:**

**INTERZICE PREZENŢA FIZICĂ**:

* a copiilor la grădiniţă
* a copiilor din clasa pregătitoare
* a elevilor din clasele I - XI ale şcolilor primare
* a elevilor din clasele I - V ale şcolilor primare, dacă sunt incluşi în clasă împreună cu elevii din clasele I-V sau VI-IX ale şcolii primare
* a copiilor din etapa pregătitoare a unei şcoli primare speciale
* a elevilor din şcolile primare sau clasele înfiinţate în conformitate cu art. 16 alin. 9 din Legea Educaţiei
* a elevilor din domeniul de studiu la Şcoala practică de un an şi Şcoala practică de doi ani
* în celelalte cluburi şcolare şi cămine de zi pentru elevi, care ar fi putut funcţiona în anumite cazuri specifice

Şcolile primare şi medii asigură acestor copii sau elevi educaţie la distanţă. Grădiniţele asigură educaţie la distanţă copiilor pentru care învăţământul preşcolar este obligatoriu. Metodologia pentru educarea copiilor la distanţă va fi transmisă grădiniţelor la începutul săptămânii viitoare.

Copiii cu vârsta cuprinsă între 2 şi 10 ani, ai căror reprezentanţi legali sunt angajaţi ai unor profesii selectate care vizează funcţionarea aparatului de stat, pot primi îngrijire în şcolile şi unităţile şcolare desemnate, **a se vedea măsura restrictivă nr. 212 din data de 26 februarie 2021 (disponibilă**[**AICI**](https://apps.odok.cz/attachment/-/down/IHOABYLUPJD3)**).**

**ÎNDEMNIZAŢIA AFERENTĂ ZILELOR LIBERE PENTRU SUPRAVEGHEREA COPIILOR:** părinţii pot găsi informaţii privind îndemnizaţia, de exemplu aici: [**https://www.cssz.cz/web/cz/aktualni-informace-k-osetrovnemu**](https://www.cssz.cz/web/cz/aktualni-informace-k-osetrovnemu). Conform noilor reguli, şcoala nu mai completează nicio adeverinţă.

**ESTE ÎN CONTINUARE PERMISĂ PREZENŢA FIZICĂ:**

* a copiilor la grădiniţele din cadrul unităţilor medicale
* a elevilor la şcolile primare din cadrul unităţilor medicale
* a elevilor şcolilor înfiinţate în centrele de detenţie şi educative
* a elevilor şcolilor înfiinţate de Ministerul Justiţiei
* la orele de predare şi de instruire practică a elevilor şi studenţilor din domeniul sănătăţii în unităţile medicale şi în unităţile de servicii sociale
* la consultaţiile individuale ale copiilor, elevilor din învăţământul primar şi ale elevilor şi studenţilor din învăţământul mediu şi din învăţământul postliceal de specialitate

**ESTE ÎN CONTINUARE PERMISĂ:**

* susţinerea examenelor de admitere, examenelor finale, examenelor de bacalaureat, de absolutoriu şi a examenelor recunoscute la nivel internaţional, fără limitarea numărului de persoane
* susţinerea examenelor la şcolile postliceale de specialitate cu participarea a maxim 10 persoane
* desfăşurarea examenelor de corigenţă şi susţinute în faţa comisiei la şcolile medii şi conservatoare la un termen ulterior
* cazarea în unităţile de detenţie şi educative şi în unităţile de cazare a elevilor şi studenţilor care nu au o altă reşedinţă pe teritoriul Republicii Cehe şi a elevilor şi studenţilor care, conform măsurii de criză, pot participa fizic la cursuri
* susţinerea examenelor de competenţă lingvistică cu participarea a maxim 10 persoane

**De la interdicţia generală a deplasării între districte fac excepţie, printre altele, deplasările în scopul participării la cursuri, inclusiv orele de practică, şi la examene.** Prin urmare, fac excepţie deplasările în scopul unei astfel de educaţii (practică) sau examene, care, în conformitate cu măsurile restrictive, pot fi în continuare desfăşurate. Toate persoanele care au împlinit vârsta de cel puţin 15 ani şi uzează de această excepţie trebuie să dovedească temeinicia motivului pentru care uzează de această excepţie printr-un document scris sau printr-o declaraţie pe propria răspundere, în care să fie indicat motivul concret al excepţiei, a se vedea **măsura restrictivă nr. 216 din data de 26 februarie 2021 (disponibilă**[**AICI**](https://apps.odok.cz/attachment/-/down/IHOABYLUPWWU)**)**.

**Sursă:** <https://www.msmt.cz/skoly-rezim-od-brezna>

Versiune din data de 2.3.2021